3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 290 της 25/27 Απρ. 1978 (ΦΕΚ Α΄ 63) Περί ασκήσεως προληπτικού ελέγχου επί των διενεργουμένων δαπανών υπό της Κεντρικής Λαχαναγοράς Πατρών. Έχοντες υπ’ όψει: 1.Τας διατάξεις: α)Του άρθρ.1 παρ.1 του Β.Δ. 746/1969 «περί της νομικής μορφής διοικήσεως, διαχειρίσεως και οργανώσεως της λειτουργίας της Κεντρικής Λαχαναγοράς Πατρών». β)Του άρθρ.18 του Ν.Δ. 1265/1972 «περί ελέγχου δαπανών του Κράτους, Οργανισμών Τοπικής Αυτοδιοικήσεως και άλλων Νομικών Προσώπων Δημοσίου Δικαίου, ως και των λογαριασμών Δημοσίων υπολόγων και παρακολουθήσεως των εσόδων του». 2.Την υπ’ αριθ. 229/1978 γνωμοδότησιν του Συμβουλίου της Επικρατείας, προτάσει του Αντιπροέδρου της Κυβερνήσεως και των Υπουργών Οικονομικών, Γεωργίας και Εμπορίου, αποφασίζομεν: Άρθρ.1.-Επί των διενεργουμένων δαπανών υπό της Κεντρικής Λαχαναγοράς Πατρών ασκείται κατά τας διατάξεις του Ν.Δ. 1265/1972 και προληπτικός έλεγχος. Άρθρ.2.-Η ισχύς του παρόντος άρχεται μετά ένα μήνα από της δημοσιεύσεώς του δια της Εφημερίδος της Κυβερνήσεως. 